**ELŐTERJESZTÉS**

**Tiszavasvári Város Önkormányzata Képviselő-testületének**

**2023. június 12-én tartandó rendkívüli ülésére**

**Az előterjesztés tárgya:** Kisvárosok Szövetségének 2022. évi pénzügyi beszámolójának elfogadásáról

**Melléklet:**

**Ügyiratszám:** TPH/8642-….. /2023.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna önkormányzati és jogi osztályvezető

**Az előterjesztést véleményező bizottságok a hatáskör megjelölésével:**

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2023. június 5.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**Kisvárosok Szövetségének 2022. évi pénzügyi beszámolója elfogadásáról**

**Tisztelt Képviselő-testület!**

Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV törvény, valamint a számvitelről szóló 2000. évi C. törvény rendelkezései alapján a Kisvárosok Szövetsége minden évben május 31. napjáig pénzügyi beszámolót köteles készíteni, valamint a jóváhagyásra jogosult közgyűlés által elfogadott beszámolót nyilvánosságra hozni, letétbe helyezni.

Fenti jogszabályi előírásnak megfelelve Lipők Sándor a Kisvárosok Szövetségének elnöke elkészítette és megküldte Önkormányzatunk számára a 2022. évre vonatkozó beszámolót.

A Szövetség 2022-es évben 9.270.298.-Ft összegű bevételt realizált, mellyel szemben 11.473.829,-Ft kiadás állt. A bevételek legnagyobb hányadát a tagönkormányzatok tagdíj bevételei adják, míg a kiadásokat a személyi jellegű kifizetések és a közgyűlések megtartásából eredő költségek teszik ki.

A beszámoló a határozat-tervezet mellékletét képezi.

A Kisvárosok Szövetségének közgyűlés nélküli határozathozatala miatt Lipők Sándor elnök úr által megküldött szavazólapon IGEN szavazattal támogattam a 2022. évi pénzügyi beszámoló elfogadását, melyet kérem, hogy a képviselő-testület is támogasson.

Kérem a képviselő-testületet, hogy az előterjesztést megtárgyalni szíveskedjenek!

Tiszavasvári, 2023. június 5.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2023. (VI.12.) Kt. számú**

**határozata**

**Kisvárosok Szövetségének 2022. évi pénzügyi beszámolója elfogadásáról**

Tiszavasvári Város Önkormányzata Képviselő-testülete a „Kisvárosok Szövetségének 2022. évi pénzügyi beszámolója elfogadásáról” szóló előterjesztést megtárgyalta és az alábbi határozatot hozza:

Utólagosan elfogadja a Kisvárosok Szövetségének 2022. évi pénzügyi beszámolóját a határozat 1. melléklete szerinti tartalommal.

Felkéri a polgármestert a döntésről tájékoztassa a Szövetség elnökét.

**Határidő**: azonnal **Felelős**: Szőke Zoltán polgármester

…/2023. (VI.12.) Kt. sz. határozat melléklete







