**ELŐTERJESZTÉS**

Tiszavasvári Város Önkormányzata

Képviselő-testületének

**2023. június 12-én tartandó rendkívüli ülésére**

**Az előterjesztés tárgya:** **Járóbeteg szakellátás és nem szakorvosi ellátás jövőbeni működtetéséről**

**Mellékletek: -**

**Előterjesztés iktatószáma:** TPH/9116-1/2023.

**Az előterjesztés előadója:** Szőke Zoltán polgármester

**Az előterjesztés témafelelőse:** Petruskáné dr. Legeza Tímea aljegyző

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
|  |  |
|  |  |

**A rendkívüli testületi ülésen tárgyalt előterjesztéseket a bizottságok nem tárgyalják.**

**Az ülésre meghívni javasolt szervek, személyek:**

|  |  |  |
| --- | --- | --- |
| Tiva-Szolg Kft. ügyvezetője | Dr. Groncsák Andrea | tivaszolgnonprofitkft@gmail.com |
| ROJKO-MED Kft. | Dr Rojkó Lászlóné - ügyvezető | drrojkolaszlone@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2023. június 8.

**Petruskáné dr. Legeza Tímea**

**témafelelős**

Tiszavasvári Város Polgármesterétől

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**Járóbeteg szakellátás és nem szakorvosi ellátás jövőbeni működtetéséről**

**Tisztelt Képviselő-testület!**

A járóbeteg szakellátás **hatékony és gazdaságos működtetése kapcsán régóta körvonalazódnak** kérdések. Sok a **szünetelő szakma**, **szakorvost nem vagy nagyon magas áron** lehet szerződtetni, **alacsony a központi finanszírozás**, **magas rezsiárak/ működtetési** költségek és még az **állami átadás lehetősége** illetve a központosítás is bizonytalanná tette jövőképünket. Mindemellett van egy **külső szolgáltatónk határozott idejű szerződéssel**, mely szolgáltató belső szerkezetében is változások következtek be. A **cég több színtéren is jelen lévő, szakmai vezetőjének hiánya** szintén nehezíti a működtetést.

A cég beszámolóját testületünk elfogadta, hiszen a nehéz körülmények ellenére változatlan finanszírozással jelenleg is üzemeltet.

**2022. december óta azonban több megkereséssel** éltünk a minisztérium felé az állami átadás kapcsán, hiszen az energiaválság hatására addig **elképzelhetetlen anyagi terhek merültek** fel működésünkben. Választ azóta **nem kaptunk,** így a **járóbeteg ellátás önkormányzati működtetésére teszek javaslatot** az alábbi előzmények és gondolatmenet mentén:

1. Az önkormányzatok **lassan a teljesítőképességük határait súrolják**. **Likvid helyzetünket** alapvetően meghatározza, hogy a **fogyatékos személyek bentlakásos ellátása,** mint **állami** feladat működtetésére mindez idáig **támogatást nem kapott önkormányzatunk**. Tudomásunk szerint a várható **évi támogatás 168 millió forint**, de az elszámolható **kiadásunk éves szinten 60 millió forinttal haladja meg ezt a támogatási összeget**. Erre **többlettámogatási igényt kell** benyújtanunk, **addig azonban a mindennapjainkat** a **fizetőképtelenség határozza meg.**
2. A járóbeteg szakellátás és nem szakorvosi ellátás biztosítására eredményes közbeszerzés útján **feladatellátási szerződést kötött önkormányzatunk a Rojkó-Med Kft-vel**. A **cég Dr. Rojkó László** ügyvezető és főorvos **sajnálatos halála ellenére tovább működteti az ellátást**, **havi működési támogatási igénye 3,8 millió forint**. Tekintettel a korábbi kormányzati szándékra, miszerint a **járóbeteg ellátás állami átadásáról dönthetnek az önkormányzatok,** költségvetésünk **július hónaptól nem tartalmazza a működési támogatás havi összegét**. A továbbiakban az ellátás biztosításához más forrást kellene találnunk, vagy az **optimálisabb működés érdekében önkormányzati körben megszervezni azt, mivel az állami átadás lehetősége egyelőre nem áll fenn.**
3. Az **energiaválság hatása miatt már a 2022. év végén intézkedési tervet** dolgoztunk ki, hiszen az addigi működtetési feltételekkel nem éltük volna túl az elmúlt időszakot, és nem tudtuk volna tervezni a jövőt. **Bezártunk épületeket,** szabályoztuk a fűtés és energiafelhasználást. Ezek a **megszorítások erre az évre is kihatnak**, a fűtési szezonban hasonló korlátozásokban kell gondolkodnunk. Bevezetésre és emelésre kerültek **adónemek** és **előrevetítettük emellett átszervezések lehetőségé**t is. Ilyen átszervezés volt a **szociális otthon konyhájának központosítása**, a jövőre nézve a **fogyatékos személyek otthona, mint állami feladat működtetéséről való lemondás**, tekintettel annak jelentős **alulfinanszírozására a kötelező finanszírozás mellett**, és - jelen előterjesztéssel érintve - **a járóbeteg szakellátás állami átadása.**
4. **Egy önkormányzat életében a lehetőségek adottak. Adó, állami normatíva, bevételi oldalon, számtalan kötelező és nem kötelező feladat kiadási oldalon.**

**- Az állami normatíva az energiaválság ellenére ebben az évben egyes ágazatokban nem is kismértékben csökkent, de sehol nem nőtt.**

**- A gyermekétkeztetés finanszírozása, az emelkedő tételek mellett utólagos, így likvid helyzetet érint.**

**- A fogyatékos személyek otthona állami finanszírozási kötelezettség mellett alulfinanszírozott, már a válság előtti időkben is jelentős felújítások váltak volna szükségessé. Jelen pillanatban a havi fűtésszámla az éves fűtés számlának felel meg. Mindezeken felül közel 65 millió forintos többletkiadást generál, melynek finanszírozását kérelmeznünk kell, annak ellenére, hogy a Nemzeti Szociálpolitikai Intézet kötelezettséget vállalt a teljes finanszírozására.**

**- Szinte valamennyi ágazatban elmondható, hogy az állami normatíva nem fedezi a kiadásokat (EKIK, kultúra, múzeum, köztisztviselői bérek, járóbeteg ellátás, egyes szociális alap és szakosított ellátások, közmunka, városüzemeltetés, alap működtetés rezsidíjak …)**

**- A rendkívüli települési támogatási igényünket egy évben négyszer nyújthatjuk be. Ez jórészt kifizetetlen számlákat tartalmaz. Az első körben 50 millió forintos igényből (konkrét fizetetlen tételek) 20 millió forint támogatást nyertünk el.**

1. **Mindezek után a járóbeteg ellátás jövőbeni biztosítása érdekében is szükséges azonnali lépéseket tenni az alábbi indokok mentén:**

* A feladatellátás **külső szolgáltató általi biztosítása vállalkozói szemléletű üzemeltetés**, melynek célja a magas színvonalú egészségügyi szolgáltatás megszervezése, **pályázati vállalással új szakrendelés beindítása, szakképesítéssel rendelkező szakorvosok** foglalkoztatása/megbízása. Ennek keretében **jött létre a kardiológia,** és fordultak meg a szolgáltatónál **kiemelkedő szaktudású szakorvosok.**
* Az **elmúlt évek egészségügyi reformjai, valamint az energiaválság** azonban nagyban rányomta a bélyegét erre a fajta üzemeltetésre. Sajnos több szakmában orvoshiány mutatkozik. Emiatt az **urológia, a szemészet és a kardiológia szakmák szünetelnek**. Az **új szolgáltató** ezen szakrendelések óraszámait csak abban az esetben tartja meg, ha az **engedélyezés időszakában biztosítja a személyi és tárgyi minimumfeltételeket** is **közreműködő orvost**, orvos asszisztenciát is. Így míg **jelenleg a személyi állomány költsége** a **külső szolgáltatónál kevesebb,** az indulási időszakban az **új szolgáltatónak ez nehézséget fog okozni.** **Szüneteltetésre** csak az **engedélyek megszerzését követően** van lehetőség. **Legnagyobb nehézség** azonban egyáltalán az orvosok szerződtetése, mivel az új szabályozás szerint az egészségügyi szolgálati jogviszonyban lévő szakorvosok munkáltatójának engedélye szükséges az új közreműködői jogviszony létesítéséhez.
* Mindezek mellett a tavalyi évben Dr. Rojkó Lászlóné részéről már felmerült a visszaadás lehetősége, hiszen az egészségügyi fejlesztések eredményességét - orvos kapcsolatai, szakmai munkássága, tapasztalata révén is - nagyban befolyásolta Főorvos úr személyes tevékenysége.
* Önkormányzatunk lehetőségei a körülmények hatására szintén nagy fordulatot vettek.

1. **Önkormányzati cégen belüli üzemeltetés indokoltsága:**

* **Az önkormányzati cégben való üzemeletetés próbája,** hogy a Kft. az **előzetes ellenvélemények ellenére** a **fizioterápia és gyógytorna** szolgáltatás **zökkenőmentes átvételét megoldotta, a lakosság közösségi médiában visszajelzett pozitív véleménye mellett kiszámíthatóan, eredményesen és költséghatékonyan üzemeltet.**
* **Előnyei:**
* Az önkormányzati cég **vitathatatlan előnye, hogy bértámogatást vehet igénybe**, így a jelenlegi **állomány bérének kétharmadát visszaigényelheti**. Ez jelentősen csökkenti a költségeket és a dolgozók relatív biztonságérzetét, hiszen egészségügyi szolgálati jogviszonyba kerülhetnek.
* **Nem kell fizetnie a külsős céggel járó egyéb költségeket** (vezető tisztségviselő, könyvvizsgáló, felügyelőbizottság, jogász, könyvelő…) Az adminisztratív tevékenység és takarítás összevonható a cégen belül.
* **Nehézségek:**
* Jelen helyzetben egészségügyi céget üzemeltetni járóbeteg ellátást működtetni nem egyszerű feladat. **10.000-Ft os órabérért orvost már alig-alig lehet szerezni**, hiszen a **magánpraxis kiszorítja az állami szolgáltatókat. Itt az orvosnak nincs kötelezően teljesítendő órája.** Holott a kardiológia szakellátással a nyíregyházi kórházat tehermentesítenénk.
* Az **állami finanszírozás a szolgáltatói igényeket nem követi**. A jelenlegi **teljesítményen alapuló alig 2 millió forintos állami támogatás mellett** egyelőre **szükséges a működési támogatás** biztosítása havonta önkormányzatunk részéről. A régóta működő **önkormányzati szolgáltatók egy része önkormányzati támogatás nélkül központi finanszírozásból él.**
* **A jelenlegi helyzetben a cél a kiegészítő működési támogatás csökkentése mellett, a működtethető és 100 %-on teljesítő szakmák biztosítása, később átcsoportosítási lehetőségek megvizsgálása, nyugdíjas szakorvosok bevonzása egészségügyi szolgálati jogviszonyba, magánpraxis engedélyezése az ingyenes szolgáltatás mellett, szükséges esetben szüneteltetés az új alternatívák kidolgozásának térnyeréséhez**

1. **Összegzés**

**Fentiekhez szükséges a jelenlegi szerződés közös megegyezéssel történő megszüntetése jövőbeni feltételes határidővel legkorábban azonban 2023. szeptember 1. napjától.**

**Ugyanezen időponttal szükséges kinyilatkozni a szándékot az önkormányzati cégen belüli működtetésről. Ehhez alapító okirat módosítás szükséges szintén jövőbeni határidővel.**

**Ilyen módon időt nyer az ügyvezető a szolgáltatásra való felkészülésre, hiszen az engedélyeztetési folyamat és a finanszírozás megszerzése közel 3 hónap. Ezen időszakban több hatósággal egyeztetni szükséges. Meg kell határozni a jelenleg szünetelő szakmák személyi létszámfeltételeit, tárgyi eszközforrást felmérni, leltárazni, egyezetni az orvosokkal, előszerződéseket kötni, szándéknyilatkozatokat beszerezni.**

**Tudomásunk szerint a röntgengép lízingelt, tulajdonszerzésére a Rojkó-Med Kft által van lehetőség, de több ultrahangfejjel együtt ezen eszközök bérlése válik szükségessé a kezdeti időszakban mindenképpen. A kardiológiai eszközök a Rojkó-Med Kft tulajdonában vannak, ezek bérlése, esetleg valamennyi eszköz halasztott fizetés melletti adásvétele is szóba jöhet.**

**Számtalan körülmény a tényleges üzemeltetés megkezdésével válik ismertté. Többször hangsúlyozott tény, hogy kiszolgáltatott helyzetbe nem kerülhetünk, meg kell teremteni az önálló működés feltételeit, ha erre kis esély is van. A lakossági igények széleskörű kielégítése miatt is gondolkodni kell a magán egészségügyi szolgáltatások beindításában is. Ha más módon nem tudunk orvost szerezni, ha nem ingyenes szolgáltatás biztosításával, de legalább helybe hozhatnánk szakellátásokat. Ez a hiányszakmák esetében is megoldást jelenthetne.**

**Az pedig egyértelmű, hogy saját üzemeltetéssel erősebb kontroll alatt, központi támogatások igénybe vétele mellett üzemeltethetünk és csökkenthetjük a kiadásainkat.**

**Mindezek mellett hangsúlyozandó, hogy tervezett költsége a szolgáltatásnak júliustól nincs. Minden hónap többletkiadást generál (átadásig havi 3,8 millió forint), az átadást követően is legfeljebb csökkenthetőek a költségek, de a többletforrásra javaslatot kell tenni.**

**Mindezek alapján kérem tisztelt Képviselő-testületet, hogy az előterjesztést megtárgyalni a határozat-tervezetet elfogadni szíveskedjen.**

Tiszavasvári, 2023. június 8.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…/2023. (……..) Kt. számú**

**határozata**

**Járóbeteg szakellátás és nem szakorvosi ellátás jövőbeni működtetéséről**

Tiszavasvári Város Önkormányzata Képviselő-testülete ***„*Járóbeteg szakellátás és nem szakorvosi ellátás jövőbeni működtetéséről*”*** szóló előterjesztéssel kapcsolatban az alábbi határozatot hozza:

**I.1. Kezdeményezi a Tiszavasvári Város Önkormányzata** és a **Rojkó-Med Kft. között** az alábbi **járóbeteg szakorvosi és nem szakorvosi ellátásokra** létrejött - „A Tiszavasvári központi háziorvosi ügyelet valamint a járóbeteg ellátás szakorvosi és nem szakorvosi ellátására vonatkozó közbeszerzési eljárásának kiírásáról és a feladatellátással kapcsolatos szerződések jóváhagyásáról” **szóló – 2021. április 9. napján kel 94/2021 PM határozattal elfogadott, feladatellátási szerződés közös megegyezéssel történő megszüntetését *az önkormányzat által kijelölt egészségügyi szolgáltató részére kiállított feladatellátáshoz szükséges működési engedély véglegessé válásával és finanszírozási szerződés megkötésével de legkorábban 2023. augusztus 30. napjával*:**

- **képalkotó diagnosztika és radiológiai terápia**: röntgendiagnosztika és -terápia szakmai főcsoporton belül **röntgendiagnosztika** szakmára **heti 8** szakorvosi óra,

- **belgyógyászat** szakmai főcsoporton belül **belgyógyászat** szakmára **heti 18** szakorvosi óra

- **sebészet** szakmai főcsoporton belül **sebészet** szakmára **heti 6** szakorvosi óra,  
- s**zülészet-nőgyógyászat** szakmai főcsoporton belül **szülészet-nőgyógyászat** szakmára **heti 14** szakorvosi óra,

- **fül-orr-gégegyógyászat** szakmai főcsoporton belül **fül-orr-gégegyógyászat** szakmára **heti 8** szakorvosi óra,  
- **szemészet** szakmai főcsoporton belül **szemészet** szakmára **heti 8** szakorvosi óra,  
- **bőrgyógyászat** szakmai főcsoporton belül **bőr-és nemi beteg ellátás** szakmára **heti 5** szakorvosi óra,  
- **urológia** szakmai főcsoporton belül **urológia** szakmára **heti 6** szakorvosi óra,  
- **reumatológia** szakmai főcsoporton belül **reumatológia** szakmára **heti 10** szakorvosi óra

**- fogászati ellátás** szakmai főcsoporton belül **fogászati röntgen** szakmára **heti 13 nem** szakorvosi óra

- **kardiológia** szakmai főcsoporton belül **kardiológia** szakmára **heti 8** szakorvosi óra

I.2. **Kezdeményezi a Tiszavasvári Város Önkormányzata és a Rojkó-Med Kft. között, járóbeteg szakorvosi és nem szakorvosi ellátások biztosítására - az alábbi ingatlanokra és ingóra -, 5 év határozott időre létrejött** - 2021. július 15. napján kelt 164/2021. PM határozattal elfogadott, 256/2022. (IX.29.) Kt. számú határozattal elfogadott 2022. szeptember 30. napján kelt okirattal módosított - **bérleti szerződés közös megegyezéssel történő megszüntetését *az önkormányzat által kijelölt egészségügyi szolgáltató részére kiállított feladatellátáshoz szükséges működési engedély véglegessé válásával és finanszírozási szerződés megkötésével, de* legkorábban *2023. szeptember 1. napjával:***

- Járóbeteg Szakrendelő - tiszavasvári **1679/2/A/1** **hrsz-ú**, valóságban a **Tiszavasvári, Vasvári Pál u. 6.** szám alatti, 224 m2 nagyságú, rendelő művelési ágú ingatlannak a **szerződés mellékletét képező helyszínrajzon sraffozott vonallal megjelölt helyiségei,**

- 4440 Tiszavasvári, **Kabay János u. 21. szám** alatti (**tiszavasvári 2295/15 hrsz**), 279m2 nagyságú, kivett idősek átmeneti otthona művelési ágú ingatlan,

- Az átadás-átvételkor hatályos – a járóbeteg szakellátás közbeszerzése keretében átadásra kerülő feladatellátáshoz rendelt – **vagyonleltár szerinti**, a **feladatellátáshoz szükséges eszközök, kis- és nagyértékű ingó vagyon.**

**Határidő: azonnal, esedékességkor Felelős: Szőke Zoltán**

**polgármester**

1. **1. Dönt arról, hogy *a feladatellátáshoz szükséges működési engedély véglegessé válásával és finanszírozási szerződés megkötésével,*** de legkorábban **2023. szeptember 1. napjától** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet **bízza meg, az alábbi szakorvosi és nem szakorvosi feladatok ellátásával:**

Finanszírozott óraszám összesen: **Szakorvosi óraszám 91**, **nem szakorvosi 13**, az alábbi bontásban:

*a)****képalkotó diagnosztika és radiológiai terápia****: röntgendiagnosztika és -terápia szakmai főcsoporton belül röntgendiagnosztika szakmára* ***heti 8 szakorvosi óra,*** *b)* ***belgyógyászat szakmai főcsoporton belül belgyógyászat*** *szakmára heti* ***18 szakorvosi óra*** *c)* ***sebészet*** *szakmai főcsoporton belül sebészet szakmára* ***heti 6 szakorvosi óra****,  
d)* ***szülészet-nőgyógyászat*** *szakmai főcsoporton belül szülészet-nőgyógyászat szakmára* ***heti 14 szakorvosi óra,****e)* ***fül-orr-gégegyógyászat*** *szakmai főcsoporton belül fül-orr-gégegyógyászat szakmára* ***heti 8 szakorvosi óra,****f)* ***szemészet*** *szakmai főcsoporton belül szemészet szakmára* ***heti 8 szakorvosi óra,*** *g)* ***bőrgyógyászat*** *szakmai főcsoporton belül bőr-és nemi beteg ellátás szakmára* ***heti 5 szakorvosi óra,*** *h)* ***urológia*** *szakmai főcsoporton belül urológia szakmára* ***heti 6 szakorvosi óra,****i)* ***reumatológia*** *szakmai főcsoporton belül reumatológia szakmára* ***heti 10 szakorvosi óra*** *j)* ***fogászati*** *ellátás szakmai főcsoporton belül fogászati röntgen szakmára* ***heti 13 nem szakorvosi óra*** *k)* ***kardiológia*** *szakmai főcsoporton belül kardiológia szakmára* ***heti 8 szakorvosi óra***

**Határidő: esedékességkor Felelős: Szőke Zoltán**

**polgármester**

**A jelenleg szünetelő szakorvosi órák (urológia, kardiológia, szemészet) működő szolgáltatásként kerülhetnek engedélyeztetésre az új szolgáltatónál. Az ehhez szükséges személyi, tárgyi feltételeket (asszisztencia, orvosok) az engedélyeztetéshez biztosítani szükséges. Szüneteltetésre az engedély megszerzését követen van lehetőség.**

**Kinyilatkozza, hogy elsődleges cél a szakmák újraengedélyeztetése az óraszámok megtartása érdekben.**

**II.2. Dönt arról, hogy a feladatellátáshoz szükséges működési engedély véglegessé válásával és finanszírozási szerződés megkötésével**, de legkorábban **2023. szeptember 1. napjától** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** (Cg. 15-09-063127, székhely: 4440 Tiszavasvári, Ady E. u. 8. sz.), mint 100 %-ban önkormányzati tulajdonú gazdálkodó szervezet részére **ingyenes használatba adja az alábbi ingatlanokat és ingó vagyontárgyakat:**

- Járóbeteg Szakrendelő - tiszavasvári **1679/2/A/1** **hrsz-ú**, valóságban a **Tiszavasvári, Vasvári Pál u. 6.** szám alatti, 224 m2 nagyságú, rendelő művelési ágú ingatlan,

- 4440 Tiszavasvári, **Kabay János u. 21. szám** alatti (**tiszavasvári 2295/15 hrsz**), 279m2 nagyságú, kivett idősek átmeneti otthona művelési ágú ingatlan,

- Az **átadás-átvételkor hatályos** leltár szerint – a járóbeteg szakellátás és nem szakorvosi ellátás feladatellátáshoz rendelt – **vagyonleltár szerinti**, a **feladatellátáshoz szükséges eszközök, önkormányzati tulajdonban lévő kis- és nagyértékű ingó vagyon.**

**Határidő: esedékességkor Felelős: Szőke Zoltán**

**polgármester**

**A használati jogviszony célja az átadott feladatellátás biztosítása, ezen kívül az átadott épületek más célra kizárólag egészségügyi szolgáltatás/ellátás biztosítására hasznosíthatóak.**

**III.1. A Tiva-Szolg Nonprofit Kft. döntéshozó szerveként nyilatkozik, hogy vállalja a feladatellátás biztosítását, engedélyek megszerzését, azzal, hogy tájékoztatást ad a szünetelő szakmák üzemeltetőváltás esetén szükségessé váló újraindításának lehetőségéről.**

**Határidő: azonnal Felelős: Dr. Groncsák Andrea**

**Tiva Szolg Kft.- ügyvezető**

**III.2. Felhatalmazza a Tiva-Szolg Nonprofit Kft., hogy a jelenleg szünetelő szolgáltatások működő szolgáltatásként történő engedélyeztetése érdekében tegye meg a szükséges intézkedéseket.**

**Felhatalmazza az ügyvezetőt a szükséges intézkedések megtételére, engedélykérelmek benyújtására, nyilatkozatok megtételére, hatósági egyeztetések lefolytatására, szándéknyilatkozatok-, előszerződések-, közreműködői szerződések előkészítésére, megkötésére, tárgyi eszközbeszerzések/lízing/használati jogviszony előkészítésére.**

**Határidő: azonnal Felelős: Dr Groncsák Andrea**

**Tiva-Szolg Kft – ügyvezető**

IV. 1. Felkéri a polgármestert, hogy a **közszolgáltatási- és használati szerződéseket, a Tiva-Szolg Nonprofit Kft. alapító okiratának módosítását terjessze a testület elé**.

**Határidő: soron következő ülésre Felelős: Szőke Zoltán polgármester**

IV.2. Felkéri a polgármestert, hogy **tegyen javaslatot a költségvetési fedezet biztosítására 2023. július 1. naptól.**

**Határidő: soron következő ülésre Felelős: Szőke Zoltán polgármester**